

Forskrifter

SOH = Studentorganisasjonen Helgeland

**§ 1 Leder**

* Har det øverste ansvaret for den daglige driften av organisasjonen.
* Har uttalelsesrett på vegne av alle studentene ved Campus Helgeland og Nesna ved Nord universitet.
* Har ansvar for langtidsplanlegging og utvikling av organisasjonen.
* Har hovedansvar for å følge opp at gjeldende styringsdokumenter overholdes.
* Har ansvar for samarbeid med ledelsen ved Campus Helgeland og Nesna.
* Har sammen med nestleder ansvar for det studentpolitiske arbeidet.
* Leder har ansvar for å følge opp styrets øvrige medlemmer og holde styret oppdatert på viktig informasjon.
* Leder representerer Helgeland i Studentorganisasjonen Nords sentralstyre.
* Leder har ansvar for at alle studenter som representeres av Studentorganisasjonen Helgeland har mulighet til å påvirke og ha medbestemmelse i organisasjonen og studentdemokratiet.

**§ 2 Nestleder**

* Har sammen med leder ansvaret for det studentpolitiske arbeidet.
* Skal bistå i leders oppgaver.
* Er fungerende leder i leders fravær.
* Har ansvar for oppfølging og behandling av søknader og klagesaker.
* Har ansvar for oppfølging og kontakt med undergrupper, foreninger og komiteer.

**§ 5 Økonomiansvarlig**

* Er ansvarlig for utarbeidelse av budsjett og oppfølgning av organisasjonens regnskapsføring
* Har ansvar for forberedelse av saker som angår økonomi til styret og årsmøtet.
* Har i samarbeid med organisasjonskonsulent ansvar for å holde styret løpende oppdatert om organisasjonens økonomi.
* Har ansvar for rapportering ved tildeling av studentsosiale og søkbare midler.

**§ 3 Velferdsansvarlig**

* Er ansvarlig for organisasjonens velferdsarbeid.
* Er ansvarlig for sosiale arrangementer.
* Fungerer som foreningens fadderansvarlig om ikke annet vedtas av styret.
* Er ansvarlig for et potensielt underutvalg

**§ 4 Informasjonsansvarlig**

* Har ansvar for kommunikasjon internt og eksternt i organisasjonen.
* Har ansvar for sosiale medier og digital markedsføring
* Skal sørge for at det er innsyn og åpenhet i organisasjonen
* Er ansvarlig for et potensielt underutvalg

**§ 6 Fratredelse**

* Ved fratredelse skal skriftlig beskjed gis, med dato for ikrafttredelse av fratredelsen.
  + En slik beskjed skal gis senest 14 dager før fratredelse